"התיקונים" 27: ב"מעריב" מקוממים את התאומים, ב"דה-מרקר" משפצים את האייפון, ב"ידיעות אחרונות" מנתחים את ביג-בירד, ב"גלובס" מתחרים בגוגל, ועוד תופעות על-טבעיות מהתקשורת העברית
  בן-לאדן מתהפך במחבואו ב"מעריב" (25.9.09) מונים בניינים גבוהים בעולם, גם כאלה שכבר אינם קיימים.  טעות בטלפון ב"דה-מרקר" (25.9.09) העלו פרויקט נרחב על הטלפון הסלולרי אייפון. באתר ליווה אותו תצלום של הטלפון הסלולרי פאלם-פרה.  רחוב סומסום, היפתח! "ידיעות אחרונות" (14.9.09) מדווח שביג בירד, הקיפי של "רחוב סומסום" האמריקאי, זכתה בפרס אמי. אבל ביג בירד הוא זכר.  קבוצת הכדורסל האמריקאית אטלנטה-דרים נאלצה להעביר משחק לאולם מרוחק משום שאולם הבית שלה הוזמן למופע "Sesame Street Live". "אוהדי הקבוצה שיגיעו לפיליפס-ארינה באותו היום יצטרכו ליהנות מהופעה של כרובי, מוישה אופניק וקיפי בן קיפוד", מדווחים (14.9.09) ב-ynet. במציאות, לעומת זאת, ייאלצו הצופים לוותר על מוישה אופניק וקיפי בן קיפוד משום שאלה שייכים לגרסה הישראלית של "רחוב סומסום".  עירום וערמומי יהורם גאון התראיין ל"ידיעות אחרונות" (21.9.09). הוא דיבר שם על פוליטיקה: "זה מקצוע [...] שאתה צריך להיות בו ערום", ועל שירה: "כשאתה בא היום עם שיר גדול, יפה ולירי [...] אתה כאילו נכנס לשדה קרב עירום, בלי כלי נשק". העורך נטל קצת מכאן וקצת מכאן, ורקח את כותרת הביניים המעורבבת "ערום בשדה הקרב".  מחטטים בפשעים פשעים נגד האנושות זה קצת חמור. אולי נתפשר על פצעים נגד האנושות? (וואלה, 21.9.09)  גרפיקה "ידיעות אחרונות" (13.9.09), כשמכניסים תמונה שטוחה לתבנית של קופסה, צריך להתאים את הפרספקטיבה שלה, אחרת מקבלים אסון פוטושופ כמו זה:  תירבע הפרק של "קצרים" בערוץ 2 (16.7.09) היה מצחיק במיוחד (דרך עניינימים).  מי הוא תילגרמ ןד, שכותב באתר "ישראל היום"?  ה-ו-מ-ו-פ-ו-נ-י-ם  שיעור בהומופונים לאתר "אייס" (22.9.09): משמעותו של "ציטט" היא הבאת דבר בשם אומרו, "צותת" הוא האזנה לשיחה של מישהו, ו"צוֹטט" זה לא בעברית.  שיעור בהומופונים לאתר "גלובס" (21.9.09): "פתרה": התירה דבר מסובך, מצאה לו פתרון. "פטרה": הסירה אחריות ממישהו, העניקה לו פטור.  שיעור בהומופונים לאתר nrg מעריב (22.9.09): "בכירים" הם בעלי משרה בדרגה גבוהה, "בחירים" היא לשון מליצית לאנשים שנבחרו (למשל "בחיר לבה").  שיעור בהומופונים לעכבר העיר אונליין: טוב, האמת שאין לי כוח לעוד שיעור כזה. תפתחו מילון ותלמדו את ההבדל בין "עם" ל"אם".  משקל עודף  "החברה חתמה על חתימת הסכם" ("כלכליסט").  "ישראל פוסט" (22.9.09), נשאר לכם פסיק עודף? שלבו אותו באחת הכותרות. אל תדאגו, גם אם הוא לא שייך לשם תחבירית, זה בסך-הכל פסיק קטן, מי ישים לב?  שמות "מעריב" (11.9.09) מציג את נשיאי ונצואלה: הוגו צאבס, הוגו צאווס והוגו צוואס.  nrg מעריב (16.9.09): רביבו קנה את חלקה של רביבה ב"רביבה וסיליה"? (דרך יונתן כ)  מספרים באמת צריך 121 אלף מורים כדי להתמודד עם 1.4 תלמידים? ("ישראל פוסט", 8.2009)  האתר "גלובס" (24.9.09) מצא דרך לאכול את העוגה ולהשאיר אותה שלמה: לשיטתו, מנוע החיפוש בינג ממשיך לצבור נתח שוק על חשבון גוגל, בעוד גוגל ממשיך לשמור על נתח השוק שלו.  תודה לסייענים אהוד קינן, אור פרנס, בחור אנלוגי, גילעד נס, יוני בראל, מיכאל זילברמן, מישל דור, ניב ליליאן, נתאי פרץ, קורנית סטולר, רוגל סוקולין-מימון, שוקי טאוסיג, תומר כהן ו-michaly. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.